Kaszëbskò-Pòmòrsczé Zrzeszenié wespół z Mùzeùm we Wdzydzach i tą grëpą aktorów realizowelë projecht w jaczim szło ò pòkôzanié wieselnëch zwëków na ekranie. Òdjimczi bëłë nagriwóné w bùdinkach i òbéńdach Wdzydzczégò Etnografnégò Parkù. Strzód pùblicznoscë dominowałë pòzytiwné òbtaksënczi, jaczé sã tikają mùzyczi, na przëmiôr melodie skòmpònowóny na bazunach, aktorsczi grë a téż szpòrtownëch elemeńtów. Tu richtich brawa dostôł Sławòmir Jónkòwsczi jaczi zagrôł starëszka. Film mô bëc emitowóny w jinëch placach, midzë jinyma w Lëzënie, skądka pòchôdają aktorowie.